Document ID: /roh_data/filtered/fineweb-2-filterrobots_roh.jsonl.gz/43938

En Svizra è per l’emprima giada ina persuna tranter 10 e 19 onns morta en connex cun Covid-19. Quai scriva l’Uffizi federal da sanadad sin sia pagina d’internet. Sco il «Tagesanzeiger» rapporta, haja il BAG confermà il mortori. La persuna saja morta en il chantun da Lucerna. Las autoritads localas hajan inditgà che la persuna haja gì 19 onns. Dapli indicaziuns uffizialas na datti betg.
Tenor statistica dal BAG èn fin uss trais persunas sut 20 onns mortas en connex cun Covid-19 en Svizra ed il Principadi da Liechtenstein. Dasper la persuna da 19 onns èn quai stads dus uffants.
Ord l'archiv
L’onn da corona ha pretendì bler da la giuventetgna ch’è en ina fasa da la vita, nua ch’il sa barattar cun collegas, amis ed amias è uschè impurtant.